Държавен вестник, бр. 92, 2022 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  92
енергийните потоци и разходи в сградите, и 
определящ обхвата на технико-икономиче­
ските параметри на мерките за повишаване 
на енергийната ефективност.
21. „Производствени сгради“ са сградите 
за: производство в строителната промишле­
ност, енергетиката, химични и фармацевтични 
производства, металургични производства, 
машиностроителни, машиноремонтни и мета­
лообработващи производства, дървообработ­
ващи производства, текстилни производства, 
производства за преработка на животински 
и растителни продукти, производство на 
хранителни продукти и вкусови вещества, 
за добив и преработване на руда, въглища, 
нерудни изкопаеми, нефт и газ (включително 
временните строежи по чл. 54, ал. 6 ЗУТ за 
търсене, проучване или добив на подземни 
богатства); автобази със сервиз за обслужване; 
сгради за селскостопански дейности – живот­
новъдни сгради, оранжерии и други обекти, 
свързани с тях.
22. „Сграда“ е конструкция със стени и 
покрив, в която се използва енергия за регу­
лиране на вътрешната температура.
23. „Външни ограждащи елементи на сгра­
дата“ е система от компоненти (конструкции 
и елементи – плътни и прозрачни) на дадена 
сграда, които отделят вътрешната от външната 
среда на сградата.
24. „Сграден компонент“ е техническа 
сградна инсталация или компонент от външ­
ните ограждащи конструкции и елементи на 
сградата.
25. „Топлинно климатизирано (кондицио­
нирано) пространство“ е отопляем обем или 
обем за охлаждане.
26 „Климатизирана площ“ е общата площ на 
пода на климатизирания обем, която включва 
площта на климатизирано пространство чрез 
отоплителна и/или охладителна система и 
площта на индиректно климатизирани неото­
пляеми/неохлаждани пространства с топлинни 
загуби/притоци. Климатизираната площ се 
определя по външните размери на сградата.
27. „Категория на сграда/Категория на 
обособена част от сграда“ е класификация 
на сгради и/или обособени части от сгради, 
свързани с тяхното основно предназначение и 
основна експлоатация, с цел разграничаване 
на изискванията към енергийните характе­
ристики, както са определени в приложение I 
към Директива 2010/31/ЕС.
28. „Енергийна ефективност в сгради“ е 
осигуряването и поддържането на норматив­
ните параметри на микроклимата в сградите 
с минимални финансови разходи за енергия.
29. „Енергия от възобновяеми източници“ 
е енергията от възобновяеми неизкопаеми 
източници: вятърна енергия, слънчева енер­
гия, енергия, съхранявана под формата на 
топлина в атмосферния въздух – аеротермална 
енергия, енергия, съхранявана под формата 
на топлина под повърхността на твърдата 
почва – геотермална енергия, енергия, съхра­
нявана под формата на топлина в повърхност­
ните води – хидротермална енергия, океанска 
енергия, водноелектрическа енергия, биомаса, 
газ от възобновяеми източници, сметищен 
газ и газ от пречиствателни инсталации за 
отпадни води.
30. „Топлинна зона“ е обособена част от 
сграда, която включва пространства от сгра­
дата с еднакво функционално предназначение, 
топло- и/или студоснабдяване от една система, 
еднакъв режим на обитаване, еднаква небесна 
ориентация на външните ограждащи елементи 
(за случаите, когато се изисква охлаждане) 
и специфични изисквания за осигуряване на 
еднакви параметри на микроклимата в режим 
на отопление и охлаждане, при които тем­
пературната разлика между пространствата 
в един режим е по-малка от 4К.
31. „Сграда с близко до нулата потребление 
на енергия“ е сграда, която отговаря едновре­
менно на следните условия:
а) енергопотреблението на сградата, опре­
делено като първична енергия, отговаря на 
клас А от скалата на класовете на енерго­
потребление за съответния тип сгради;
б) не по-малко от 55 % от потребната (до­
ставената) енергия за отопление, охлаждане, 
вентилация, гореща вода за битови нужди и 
осветление е енергия от възобновяеми източ­
ници, разположени на място на ниво сграда 
или в близост до сградата.
32. „Публични органи“ означава „дого­
варящи органи“ съгласно определението 
в Директива 2004/18/ЕО на Европейския 
парламент и на Съвета от 31 март 2004 г. 
относно координирането на процедурите по 
възлагане на договори за обществени поръчки, 
договори за обществени доставки и договори 
за обществени услуги.
33. „Вътрешна температура“ е среднопрете­
глена стойност на температурата на въздуха и 
средната температура на излъчване в центъра 
на топлинната зона.
34. „EPB стандарти“ са серии от стандарти, 
насочени към международното хармонизиране 
на методологията за оценяване на енергийните 
характеристики на сградите.
35. „Показател на енергийните характерис­
тики“ (EPB показател) е изчислена или изме­
рена числова величина, която характеризира 
енергийно свойство на оценявания обект.
36. „Изискване към енергийните характе­
ристики“ е минимално ниво на частични и/
или общи енергийни характеристики, което 
трябва да бъде постигнато за получаването 
на съответствие с нормативни изисквания, 
конкретни права или друго преимущество.